แฟนหนังน้ำตาซึม วิน ดีเซล เผยตั้งชื่อลูกสาว ระลึกถึง พอล วอล์คเกอร์
สื่อต่างประเทศรายงาน วิน ดีเซล (Vin Diesel) เพื่อนรักของ พอล วอล์คเกอร์ (Paul Walker) และนักแสดงร่วมจากภาพยนตร์เรื่อง Fast & Furious ได้ให้สัมภาษณ์กับรายการ Today Show ทางช่อง NBC ของสหรัฐฯ ว่า ได้ตั้งชื่อลูกสาวคนที่ 3 ว่า พอลลีน โดยอุทิศให้กับการจากไปของ พอล วอล์คเกอร์,นักแสดงฮอลลีวูดชื่อดังในวัย 47 ปี กล่าวขึ้นว่า เขารู้ดีว่า พอล วอล์คเกอร์ ยังอยู่กับเขาตลอดเวลา และรู้สึกได้ถึงการปรากฏตัวของเพื่อนรักในงานแต่งงานที่ผ่านมาด้วย นอกจากนี้ วิน ดีเซล ยังยอมรับว่า ขณะอยู่ในห้องคลอดที่โรงพยาบาล ตอนที่กำลังตัดสายสะดือลูก เหมือนว่าความทรงจำและความผูกพันระหว่างเพื่อนซี้รายนี้ที่มีต่อตัวเขาได้หวนคืนมา เขาและภรรยา Paloma Jimenez จึงตกลงกันว่า จะตั้งชื่อลูกสาวว่า พอลลีน เพื่อเป็นการระลึกถึงและให้เกียรติ พอล วอล์คเกอร์ ร่วมเป็นส่วนหนึ่งในชีวิตของครอบครัว,หลังการสัมภาษณ์ครั้งนี้ได้เผยแพร่ออกไป แฟนหนังทั่วโลกต่างซาบซึ้งในความรักเปรียบเสมือนพี่ชาย-น้องชายของนักแสดงคู่นี้ จึงได้เข้าไปแสดงความคิดเห็น พร้อมกับให้กำลังใจในเฟซบุ๊กส่วนตัวของ วิน ดีเซล อย่างถล่มทลาย โดยเจ้าตัวยังได้โพสต์ภาพถ่ายคู่กับลูกสาวในวันที่ภรรยาคลอดลูก ซึ่งล่าสุดมีแฟนๆ เข้ามากดไลค์สูงถึง 1 ล้านครั้ง และแชร์ต่อไปอีกหมื่นกว่าครั้ง รวมทั้งช่วยปลุกกระแสของภาพยนตร์ Fast & Furious ภาค 7 ที่จะฉายในวันที่ 3 เม.ย. นี้อีกด้วย,ทั้งนี้ พอล วอล์กเกอร์ นักแสดงจากภาพยนตร์ภาคต่อสุดฮิต Fast & Furious ได้เสียชีวิตจากอุบัติเหตุรถพอร์ชส่วนตัวเสียหลักชนเข้ากับต้นไม้ข้างทางในวันที่ 30 พ.ย. 2556 และจบชีวิตนักแสดงในวัยเพียง 40 ปี
วิน ดีเซล (Vin Diesel) เพื่อนรักของ พอล วอล์คเกอร์ (Paul Walker) และนักแสดงร่วมจากภาพยนตร์เรื่อง Fast & Furious Furious ได้ตั้งชื่อลูกสาวคนที่ 3 ว่า พอลลีน โดยอุทิศให้กับการจากไปของ พอล วอล์คเกอร์
vin diesel,paul walker,facebook,วิน ดีเซล,พอล วอล์คเกอร์,Fast & Furious,ภาพยนตร์,วินดีเซลตั้งชื่อลูก,ลูกสาวของวินดีเซล,พอลลีน,เฟซบุ๊ก,ฟาสต์แอนด์ฟิวเรียส,หนัง Fast & Furious,คิดถึง Paul Walker,โซเชียล,โซเชียลมีเดีย,สายตรวจโซเชียล,ไทยรัฐ,ไทยรัฐออนไลน์